29 ነሓሰ 2020 መግለጺ ስእሊ, ጸጋይ ገብረመድህን-ፋና ተኽላይ-ኣብረሃ ሃይለዝጊ ኣብ ትግራይ፡ 'ወፍሪ ጸረ ባንዳታት' ዝብል ምንቅስቓስ ብሰፊሑ ተራእዩ። እቲ ወፍሪ፡ ኣካይዳ ህወሓት ንዝነቕፉ ሰባት ከም መውቅዒ በትሪ ይውዕል ከምዘሎ ይግለጽ። ብፍላይ ንወለዲ፡ "ደቕኹም ጸረ ህወሓት ኮይኖም" እናተባህሉ ኣብ ቅድሚ ህዝቢ ርእሶም ከምዘድንኑ ምግባር ነቲ ዝተረኽበ ንእሽቶ ተስፋ ደሞክራሲያዊ ስርዓት ዘጸልምት ስለዝኾነ ስክፍታ ይፍጠር ኣሎ። "በቲ ዘረባ ኣእምሮይ ስሒተ'የ። ሰብ፡ 'እንታይ ኬንካ ኢኻ ትጭነቕ፡ እንኳንያ ደቅኻ ኣብ ርእሲ መርየት ሃልዮምስ ክንደይ መስዋእቲ እውን እኮ ተኸፊሉ'ዩ እናበለ የጸናንዐኒ'ሎ" ይብሉ ኣቶ ገብረመድህን ወልደኣረጋይ እዞም ኣቦ ትግራይ ወረዳ እንዳባጻሕማ ብሕርሻ ዝመሓደሩ ሓረስታይ'ዮም። መሬት ጫዂሮም ጽዒሮም ርሂጾም ዘምሃርዎም ስለስተ ደቆም፡ ገሊኦም ኣብ መቐለ ገሊኦም ኣብቲ ዝነብርሉ ወረዳ ሰራሕተኛታት መንግስቲ ኮይኖም ህይወቶም ይመርሑ ኣለው። ንሶም እውን ወግሐ ጸብሐ ቤተ ክርስትያኖም ተሳሊሞም "ደቀይ ብሰላም ኣክብለይ" ኢሎም ኣጻሊቶም፡ ምህርቲ ኣዝመራ ክሓፍሱ ኣብዝጽበይሉ ዘለው እዋን ግን ሓንቲ ንኣእምሮም እትርብሽ ኣኼባ ተኻይዳ ቀንያ። ኣብ ትግራይ ዝተጀመረ 'ሓደገኛ' ወፍሪ ምጽራይ 'ባንዳታት' ኣሃዳውያንን ፌደራሊስትን ዝካሰስሉ ፖለቲካ ኢትዮጵያ "ንወላዲተይ ወድኺ ንምንታይ ናብ ገዛ ተእትውዮ ኢሎም ኣፈራሪሖማ"፡ ኣይተ ሃያሉ ጎደፋይ ወፍሪ ምጽራይ ባንዳታት!
